Logo, company name

Description automatically generated

# Ο Πρόεδρος του ΚΟΑ συναντήθηκε με τον Επίτροπο Ανάπτυξης Ορεινών Κοινοτήτων

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης συναντήθηκε με τον Επίτροπο Ανάπτυξης Ορεινών Κοινοτήτων Κώστα Χαμπιαούρη. Η συνάντηση έγινε την Τρίτη 12 Μαΐου 2020 στα γραφεία του ΚΟΑ, τηρουμένων των μέτρων ασφάλειας και υγιεινής.  
   
 Ο σκοπός της συνάντησης ήταν η συζήτηση των επόμενων βημάτων για τη δρομολόγηση των διαδικασιών μίσθωσης υπηρεσιών συμβούλων για τη μετονομασία και αναβάθμιση του Αθλητικού Κέντρου  «ΓΛΑΥΚΟΣ ΚΛΗΡΙΔΗΣ» στον Αγρό, σε «Κέντρο Άθλησης, Ευρωστίας, Έρευνας και Αποκατάστασης», όπως προκύπτει μέσα από το σχέδιο ΑΤΛΑΣ, το οποίο έχει εγκριθεί από το Υπουργικό Συμβούλιο στις 12/7/2019.  
   
Οι προμελέτες για επιλογή συμβούλων ετοιμάστηκαν και στάλθηκαν από το Γραφείο του Επιτρόπου  στον ΚΟΑ, οι οποίες αξιολογούνται από την υπηρεσία και σύντομα θα τεθούν ενώπιον του Διοικητικού Συμβουλίου του Οργανισμού.  
   
Στη συνάντηση εκ μέρους του ΚΟΑ παρέστησαν επίσης τα μέλη ΔΣ Παναγιώτης Τρισόκκας & Ανδρόνικος Ανδρονίκου, η υπεύθυνη συντήρησης αθλητικών ΄χώρων Πασχαλίνα Μαγνήτη και ο λειτουργός Ανδρέας Μαρκίδης,  ενώ η Γενική Διευθύντρια Δρ. Μαίρη Χαραλάμπους Παπαμιλτιάδη συμμετείχε στη συζήτηση  μέσω τηλεδιάσκεψης.  
   
Τον Επίτροπο συνόδευε ο λειτουργός του γραφείου του Γιώργος Πιττάλης.